Константин Балмонт
Може да живееш слепешката…

Превод от руски: Андрей Андреев, 1993

chitanka.info

Може да живееш слепешката,

да не искаш нищо от света,

да си вземеш сбогом с небесата,

щом цари наоколо смъртта.

Може да живееш безсловесен,

за мига да не изпитваш жал —

като оредяващ лес наесен,

като блян, отдавна помрачнял.

Можеш всичко скъпо да оставиш,

но не можеш чак до старини

всичко преживяно да забравиш,

да зачеркнеш миналите дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.